SA se Beuran Hendricks op pad na IPL | Netwerk24
SA se Beuran Hendricks op pad na IPL
Beuran Hendricks. Foto: Reuters
Hy sal vir die res van die reeks ’n plaasvervanger vir die beseerde Alzarri Joseph in dié Indiese Premierliga-span wees.
Die Wes-Indiese krieketspeler was ’n plaasvervanger vir die Nieu-Seelander Adam Milne.
Joseph (22) het ’n skitterende IPL-debuut gehad en teen die Sunrisers Hyderabad ses paaltjies vir 12 lopies ingeoes – die beste boulsyfers nóg in die kompetisie.
Hy kon egter in die volgende twee wedstryde nie sy goeie spel voortsit nie. Hy kon geen paaltjie neem nie en het sowat tien lopies per beurt afgestaan.
Joseph het Saterdag in die Indians se nederlaag met vyf paaltjies teen Rajasthan Royals in Jaipur sy regterarm verdraai toe hy veldwerk gedoen het.
Hendricks het in 2014 en 2015 vir die Kings XI Punjab gespeel. Hy het tien T20-wedstryde gespeel en 16 paaltjies geneem.
Die Indians is derde op die punteleer en speel Vrydag in Chennai teen die Chennai Super Kings. – Reuters
Meer oor: Mumbai Indians | Beuran Hendricks | Ipl
Proteas pronk, maar reën het in SA laaste sê